นักลงทุนซื้อสุทธิ Call DW บนหุ้นอ้างอิงที่ปรับตัวลงแรงวานนี้
ตลาด DW ด้วยวอลุ่มเหนือ 1 พันล้านบาท หลังวันหยุดยาว โดยเป็นผลมาจากความผันผวนของหุ้นอ้างอิง โดยการซื้อขาย DW ในวันพุธ นักลงทุนให้ความสนใจ DW บนหุ้นรายตัวเป็นจำนวนมาก
7 พ.ค. 2558

บล.แมคควอรี เปิดเผยว่า ตลาด DW ด้วยวอลุ่มเหนือ 1 พันล้านบาท หลังวันหยุดยาว โดยเป็นผลมาจากความผันผวนของหุ้นอ้างอิง โดยการซื้อขาย DW ในวันพุธ นักลงทุนให้ความสนใจ DW บนหุ้นรายตัวเป็นจำนวนมาก ขณะที่แรงซื้อหุ้นพลังงาน ที่หนุนให้หุ้นพลังงานปรับตัวขึ้น ส่งผลให้ Call DW บนหุ้นพลังงานปรับตัวขึ้นตามอย่างแข็งแกร่ง ตัวอย่าง DW28 เช่น PTT28C1508A +8.3% เทียบกับหุ้นอ้างอิงที่ปรับตัวขึ้น +1.7% PTTE28C1507A +18.8% เทียบกับหุ้นอ้างอิงที่ปรับตัวขึ้น +2.7% เป็นต้น
ขณะที่ Put DW บนหุ้นธนาคารและเทคโนโลยี บางรุ่นปรับตัวขึ้น จากการที่หุ้นอ้างอิงปรับตัวลดลง ตัวอย่าง DW28 เช่น TRUE28P1509A +6.1% เทียบกับหุ้นอ้างอิงที่ปรับตัวลดลง -4.9% เป็นต้น อย่างไรก็ตาม นักลงทุนเทรด DW ในหลายหุ้นอ้างอิงในระหว่างวัน ส่วน SET50 DW วานนี้ วอลุ่มไม่สูงมากนักเนื่องจากดัชนีหลักทรัพย์อ้างอิงเคลื่อนไหวในกรอบแคบ ขณะที่นักลงทุนให้ความสนใจซื้อขาย SET50 Call DW ในระหว่างวัน เช่น S5028C1506B เป็นต้น
โดยวานนี้ ดัชนีหลักทรัพย์ SET50 ปิดตลาด -0.29% ส่วนสัญญาซื้อขายล่วงหน้า S50M15 รีบาวน์ขึ้นมาปิดตลาดที่ +0.11% โดยเป็นการกลับตัวจากแดนลบในช่วงเช้า ซึ่งส่งผลให้นักลงทุนกลับมาให้ความสนใจ SET50 Call DW ในช่วงบ่าย และมีแรงขายสุทธิใน SET50 Put DW ออกมา ตัวอย่างเช่น S5028P1506B ซึ่งมีแรงขายสุทธิ 1.7 ล้านหน่วย
นอกจากนี้ นักลงทุนบางส่วนเช้าซื้อสุทธิใน Call DW ในช่วงที่หุ้นอ้างอิงปรับตัวลงด้วย โดย DW28 ที่มีแรงซื้อสุทธิสูงสุดวานนี้ ได้แก่ TMB28C1507A 12.2 ล้านหน่วย ขณะที่หุ้นอ้างอิงปิดลบ -3.9%  ITD28C1508A ซื้อสุทธิ 10.0 ล้านหน่วย ขณะที่หุ้นอ้างอิงปิดลบ -1.9% และ Call DW บนหุ้น TRUE รวม 5.4 ล้านหน่วย ขณะที่หุ้นอ้างอิงปรับตัวลง -4.9% เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 40,881.49 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,079.84 ล้านบาท
คิดเป็น 2.6%